section_heading: Amenoreja
paragraph_text: Amenoreja je izostanak menstruacije do kojeg dolazi nakon porođaja zbog lučenja prolaktina koji ima inhibirajuće djelovanje na gonadotropne hormone hipofize. Amenoreja kao posljedica lučenja prolaktina može potrajati do dvije godine, ovisno o prehrani majke, intenzitetu dojenja i početku uvođenja dohrane djeteta. Međutim, ako žena kratko doji ili uopće ne doji, prva menstruacija se može pojaviti ubrzo nakon porođaja.